

**Z A P I S N I K**

**Sa LXXVIII sjednice Vijeća Prirodno-matematičkog fakulteta**

**od 08.03.2022.godine**

**Sjednici su prisustvovali**: Svjetlana Terzić, Žana Kovijanić Vukićević, Milenko Mosurović, Sanja Jančić Rašović, Savo Tomović, Aleksandar Popović, Nevena Mijajlović, Božidar Popović, Marijan Marković, Goran Popivoda, Stevan Kordić, Slavoljub Mijović, Predrag Miranović, Mira Vučeljić, Nataša Raičević, Ivana Pićurić, Mara Šćepanović, Danko Obradović, Andrej Perović, Slađana Krivokapić, Svetlana Perović, Danijela Stešević, Danka Caković Dragana Milošević, Anđelka Šćepanović, Miljan Bigović, Miloje Šundić, Stevan Đurđević, Šćepan Radević, Dušan Stamatović, Milena Šekularac, Nikola Cupara, Tatjana Srdanović i Filip Popović.

**Sjednici nijesu prisustvovali:** Siniša Stamatović, Predrag Stanišić, Oleg Obradović, David Kaljaj Jela Šušić, Vladimir Jaćimović, Darko Mitrović, Vladimir Božović Đorđije Vujadinović, Srdjan Kadić, Uglješa Urošević, Jovan Mirković, Borko Vujičić, Gordana Laštovička Medin, Nevenka Antović, Gordana Jovanović, Emilija Nenezić, Vladimir Pešić, Marijana Krivokapić, Jelena Rakočević, Slavica Vujović, Vlatko Kastratović, Danilo Mrdak, Anton Đokaj, Aleksa Vujošević, Nikola Kadić, Ivana Fatić, Ognjen Šubarić, Aleksandar Plamenac, Teodora Bulatović, Monika Novaković, Hamza Hot i Vuk Jovović.

Nakon utvrđivanja postojanja kvoruma i usvajanja Predloga, Vijeće je započelo rad po sljedećem dnevnom redu:

**DNEVNI RED:**

1. Zapisnik
2. Verifikacija ocjena iz dodatnog ispitnog roka
3. Imenovanje komisije za pisanje izvještaju po konkursu za izbor u akademsko zvanje za oblasti Numerička analiza i Matematika na nematičnim fakultetima
4. Predlaganje kandidata po konkursu za izbor članova CANU
5. Ocjena pedagoškog rada Savo Tomović
6. Ocjena pedagoškog rada Slađana Krivokapić
7. Ocjena pedagoškog rada Danka Caković
8. Izvještaj komisije za ocjenu podobnosti master rada Jelena Jovanović
9. Izvještaj komisije za ocjenu podobnosti magistarskog rada Dragica Kalezić
10. Izvještaj komisije za ocjenu magistarskog rada Amra Jukić
11. Izvještaj komisije za ocjenu magistarskog rada Sanja Popović
12. Izvještaj komisije za ocjenu master rada Nikolija Svrkota
13. Priznavanje ocjena stečenih na drugoj visokoškolskoj ustanovi
14. Izvještaj mentora o radu studenta Milutina Radonjića
15. Izvještaj komisije za ocjenu prijave doktorske disertacije Milutina Radonjića
16. Ocjena ispunjenosti uslova i imenovanje komisije za ocjenu doktorske disertacije Nede Bošković

**Tačka 1**

Zapisnik sa prethodne sjednice je usvojen jednoglasno.

**Tačka 2**

Na osnovu člana 64 Statuta Univerziteta Crne Gore, člana 3 Pravila studiranja na osnovnim i Pravila sudiranja na postdiplomskim studijama kao i člana 3 Pravila doktorskih studija, Izvještaja o uspjehu studenata po završetku ispitnog roka, na LXXVIII sjednici održanoj dana 08.03.2022. godine, Vijeće je donijelo

**O D L U K U**

 **I**

Verifikuju se ocjene po predmetima na osnovnim, postdiplomskim i doktorskim studijama na Prirodno-matematičkom fakultetu na način i pod uslovima, kako je navedeno u Izvještajima o uspjehu studenata.

  **II**

Izvještaji su sastavni dio Odluke.

**Tačka 3**

Vijeće Prirodno-matematičkog fakulteta na Sjedinici, održanoj 08.03.2022. godine predložilo je Senatu Univerziteta Crne Gore komisiju za pisanje Izvještaja po raspisanom konkursu za izbor u akademsko zvanje za oblast Numerička analiza na Prirodno-matematičkom fakultetu i Matematika na nematičnim fakultetima predlaže komisiju u sastavu:

1. Prof. dr Miomir Anđić, redovni profesor na Fakultetu za informacione tehnologije Univerziteta „MEDITERAN“ u Podgorici (naučna oblast: Teorija brojeva i metodika nastave matematike ),
2. Prof. dr Žarko Pavićević, redovni profesor na Prirodno-matematičkom fakultetu Univerziteta Crne Gore (naučna oblast: Analiza ) i
3. Prof. dr Darko Mitrović, redovni profesor na Prirodno-matematičkom fakultetu Univerziteta Crne Gore (naučna oblast: Matematicka analiza - parcijalne diferencijalne . jednacine)

Predlog Odluke se dostavlja Senatu UCG na dalje postupanje.

 **Tačka 4**

Na osnovu člana 64 Statuta Univerziteta, člana 2 i 3 Odluke o raspisivanju izbora za vanredne, redovne i inostrane članove Crnogorske akademije nauka i umjetnosti od 17.12.2021. godine, inicijative prof. dr Mare Šćepanović broj 476/1 od 04.03.2022.godine, na LXXVIII sjednici Vijeća Prirodno-matematičkog fakulteta održanoj dana 08.03.2022.godine, utvrđen je

**PREDLOG**

**I**

**PREDLAŽE SE** prof. dr Nataša Raičević, redovni profesor Prirodno-matematičkog fakulteta Univerziteta Crne Gore, studijski program fizika, za člana Crnogorske akademije nauka i umjetnosti (Odjeljenje prirodnih nauka).

**II**

Crnogorska akademija nauka i umjetnosti, dana 17.12.2021. godine, donijela je Odluku o raspisivanju izbora za vanredne, redovne i inostrane članove Crnogorske akademije nauka i umjetnosti.

Na inicijativu prof. dr Mare Šćepanović, uz pisanu saglasnost predloženog kandidata, referata prof. dr Max Kleina sa Univerziteta u Liverpulu i prof. dr Petra Adžića, rukovodioca Srpskog CMS tima, predsjednika državne komisije za saradnju sa CERN-om, predstavnika Srbije u Savjetu CERN-a o naučnom stvaralaštvu kandidata i dostavljenim bio-bibliografskim podacima i objavljenim radovima, Vijeće je utvrdilo da prof. dr Nataša Raičević ispunjava uslove za izbor u članstvo Crnogorske akademije nauka i umjetnosti.

Na osnovu navedenog, Vijeće Prirodno-matematičkog fakulteta utvrdilo je Predlog da se prof. dr Nataša Raičević izabere za člana Crnogorske akademije nauka i umjetnosti.

III

Predlog se dostavlja Predsjedništvu Crnogorske akademije nauka i umjetnosti.

**Tačka 5**

Na zahtjev prof. dr Sava Tomovića, saglasno Mjerilima za izbor u akademska i naučna zvanja, kao i Upustva za njihovu primjenu, a na osnovu rezultata studentskih anketa (prosječna ocjena za nastavnika) u periodu od prethodnog izbora u akademsko zvanje, Vijeće Prirodno-matematičkog fakulteta na LXXVIII sjednici od 08.03.2022. godine donijelo je

**O D L U K U**

Da se kvalitet pedagoškog rada prof. dr Sava Tomovića, u periodu od 2017-2022. godine vrednuje sa 5 (pet) bodova.

**Tačka 6**

Na zahtjev prof. dr Slađane Krivokapić, saglasno Mjerilima za izbor u akademska i naučna zvanja, kao i Upustva za njihovu primjenu, a na osnovu rezultata studentskih anketa (prosječna ocjena za nastavnika) u periodu od prethodnog izbora u akademsko zvanje, Vijeće Prirodno-matematičkog fakulteta na LXXVIII sjednici od 08.03.2022. godine donijelo je

**O D L U K U**

Da se kvalitet pedagoškog rada prof. dr Slađane Krivokapić, u periodu od 2017-2022. godine vrednuje sa 5 (pet) bodova.

**Tačka 7**

Na zahtjev prof. dr Danke Caković, saglasno Mjerilima za izbor u akademska i naučna zvanja, kao i Upustva za njihovu primjenu, a na osnovu rezultata studentskih anketa (prosječna ocjena za nastavnika) u periodu od prethodnog izbora u akademsko zvanje, Vijeće Prirodno-matematičkog fakulteta na LXXVIII sjednici od 08.03.2022. godine donijelo je

**O D L U K U**

Da se kvalitet pedagoškog rada prof. dr Danke Caković, u periodu od 2017-2022. godine vrednuje sa 5 (pet) bodova.

**Tačka 8**

Na osnovu člana 64 Statuta Univerziteta Crne Gore, člana 15 Pravila studiranja na master studijama, Izvještaja komisije broj 508 od 07.03.2022.godine, na LXXVIII sjednici Vijeća Prirodno-matematičkog fakulteta održanoj dana 08.03.2022. godine, donijeta je

**O D L U K A**

Usvaja se Izvještaj komisije o podobnosti teme i odobrava izrada master rada pod nazivom *„Značaj aritmetičkih funkcija u dokazu Dirihleove teoreme o prostim bro*je*vima*“ kandidata Jelene Jovanović.

**Tačka 9**

Na osnovu člana 64 Statuta Univerziteta Crne Gore, člana 21 Pravila studiranja na postdiplomskim studijama, Izvještaja komisije broj 509 od 07.03.2022.godine, na LXXVIII sjednici Vijeća Prirodno-matematičkog fakulteta održanoj dana 08.03.2022. godine, donijeta je

**O D L U K A**

Usvaja se Izvještaj komisije o podobnosti teme i odobrava izrada master rada pod nazivom *„Primjena enkripcije zasnovane na atributima kod prenosa i čuvanja podataka u cloud sistemima*“ kandidata Dragice Kalezić.

**Tačka 10**

Na osnovu člana 64 Statuta Univerziteta Crne Gore, člana 28 Pravila studiranja na postdiplomskim studijama, Izvještaja komisije broj 478 od 04.03.2022.godine, na LXXVIII sjednici Vijeća Prirodno-matematičkog fakulteta održanoj dana 08.03.2022. godine, donijeta je

**O D L U K A**

Usvaja se Izvještaj komisije o podobnosti magistarskog rada pod nazivom *„Metode ocjenjivanja nepoznatih parametara raspodjela apsolutno-neprekidnog tipa“* kandidatkinje Amre Jukić i odobrava odbrana magistarskog rada.

Na istoj sjednici donesena je

**O D L U K A**

**O imenovanju komisije za odbranu master rada**

**I**

Imenuje se komisija za odbarnu master rada pod nazivom**:** *„Metode ocjenjivanja nepoznatih parametara raspodjela apsolutno-neprekidnog tipa“* kandidatkinje Amre Jukić u sastavu:

1. Prof. dr Božidar Popović, mentor
2. Doc. dr Goran Popivoda, član i
3. Prof. dr Siniša Stamatović, predsjednik

 **II**

Komisija ima zadatak da sprovede odbranu master rada u svemu prema Pravilima studiranja na postdiplomskim studijama Univerziteta Crne Gore.

**Tačka 11**

Na osnovu člana 64 Statuta Univerziteta Crne Gore, člana 28 Pravila studiranja na postdiplomskim studijama, Izvještaja komisije broj 478 od 04.03.2022.godine, na LXXVIII sjednici Vijeća Prirodno-matematičkog fakulteta održanoj dana 08.03.2022. godine, donijeta je

**O D L U K A**

Usvaja se Izvještaj komisije o podobnosti magistarskog rada pod nazivom *„Različite metode za ocjenjivanje nepoznatih parametara nekih vremenski serija“* kandidatkinje Sanje Popović i odobrava odbrana magistarskog rada.

Na istoj sjednici donesena je

**O D L U K A**

**O imenovanju komisije za odbranu master rada**

**I**

Imenuje se komisija za odbarnu master rada pod nazivom**:** *„Različite metode za ocjenjivanje nepoznatih parametara nekih vremenski serija“* kandidatkinje Sanje Popović u sastavu:

1. Prof. dr Božidar Popović, mentor
2. Doc. dr Goran Popivoda, član i
3. Prof. dr Siniša Stamatović, predsjednik

 **II**

Komisija ima zadatak da sprovede odbranu master rada u svemu prema Pravilima studiranja na postdiplomskim studijama Univerziteta Crne Gore.

**Tačka 12**

Na osnovu člana 64 Statuta Univerziteta Crne Gore, člana 28 Pravila studiranja na postdiplomskim studijama, Izvještaja komisije broj 496 od 07.03.2022.godine, na LXXVIII sjednici Vijeća Prirodno-matematičkog fakulteta održanoj dana 08.03.2022. godine, donijeta je

**O D L U K A**

Usvaja se Izvještaj komisije o podobnosti magistarskog rada pod nazivom *„Registracija koincidencija gama zraka iz raspada 133Ba, 134Cs i 152Eu - pomoću dva i tri NAL(TI) detektora“* kandidatkinje Nikolije Svrkota i odobrava odbrana magistarskog rada.

Na istoj sjednici Vijeće je donijelo

**O D L U K U**

**O imenovanju komisije za odbranu master rada**

**I**

Imenuje se komisija za odbarnu master rada pod nazivom**:** *„Registracija koincidencija gama zraka iz raspada 133Ba, 134Cs i 152Eu - pomoću dva i tri NAL(TI) detektora“ kandidatkinje Nikolije Svrkota* u sastavu:

1. Prof. dr Nevenka Antović, mentor
2. Prof. dr Borko Vujičić, predsjednik i
3. Prof. dr Gordana Jovanović, član.

 **II**

Komisija ima zadatak da sprovede odbranu master rada u svemu prema Pravilima studiranja na postdiplomskim studijama Univerziteta Crne Gore.

**Tačka 13**

Na osnovu člana 64 Statuta Univerziteta Crne Gore, člana 11 Pravila o međunarodnoj mobilnosti studenata Univerziteta Crne Gore, postupajući po Molbi Sare Kadić broj 485 od 04.03.2022.godine, na osnovu Ugovora o učenju sklopljenim sa Univerzitetom u Zagrebu, Prepisa ocjena izdatog od strane Univerziteta u Zagrebu, na LXXVIII sjednici Vijeća PMF-a održanoj dana 08.03.2022.godine, donešena je

**O D L U K A**

**I**

**Verifikuju se ocjene Sare Kadić**, studenta PMF-a, studijski program Biologija iz sljedećih predmeta:

1. Ekologija životinja ocjena C
2. Fiziologija biljaka ocjena B
3. Opšta fiziologija ocjena C

Imenovana je navedene kredite položila tokom ERASMUS+ studentske mobilnosti na Univerzitetu u Zagrebu.

II

Ugovor o učenju i prepis ocjena/kredita stečenih na Univerzitetu u Zagrebu predstavljaju sastavni dio ove Odluke.

**Tačka 14**

Na osnovu člana 64 Statuta Univerziteta Crne Gore, na LXXVIII sjednici Vijeća održanoj 08.03.2022. godine, donijeta je

**O D L U K A**

 **I**

Usvaja se godišnji Izvještaj mentora prof dr Danila Mrdaka o napredovanju MSc Milutina Radonjića, studenta doktorskih studija na Prirodno-matematičkom fakultetu - studijski program Biologija.

 **II**

Odluka se dostavlja Centru za doktorske studije Univerziteta Crne Gore.

**Tačka 15**

Na osnovu člana 64 stav 2 tačka 8 Statuta, a u vezi sa članom 43 I 44 Pravila doktorskih studija Univerziteta Crne Gore, Vijeće Prirodno-matematičkog fakulteta na LXXVIII sjednici održanoj dana 08.03.2022. godine, donijelo je

 **ODLUKU**

**I**

**Prihvata se** Izvještaj komisije za ocjenu doktorske disertacije pod nazivom *“Učestalost haplotipova HLA-DQA1 I HLADQB1 u crnogorskoj populaciji i njihova povezanost sa celijakijom”* kandidata Milutina Radonjića.

**II**

**Predlažemo** Senatu Univerziteta Crne Gore **da prihvati** disertaciju *"* *Učestalost haplotipova HLA-DQA1 I HLADQB1 u crnogorskoj populaciji i njihova povezanost sa celijakijom”* kandidata Milutina Radonjića i imenuje komisiju za odbranu doktorske disertacije u sastavu:

1. Dr Andrej Perović, redovni profesor na Prirodno-matematičkom fakultetu Univerziteta Crne Gore (naučna oblast:Ekofiziologija);
2. Dr Danilo Mrdak, vanredni profesor Prirodno-matematičkog fakulteta Univerziteta Crne Gore (naučna oblast: genetika populacija, Ihtiologija, Konzervaciona biologija) i );
3. Dr Brigita Smolović, redovni profesor Medicinskog fakulteta UCG, (naučna oblast: Gastroenterohepatologija),predsjednik;

**III**

Predlog se dostavlja Centru za doktorske studije i Senatu Univerziteta Crne Gore na dalju proceduru.

**Tačka 16**

Na osnovu člana 64 Statuta Univerziteta Crne Gore, a u vezi sa članom 41 stav 1 Pravila doktorskih studija, na LXXVIII sjednici Vijeća PMF-a od 08.03.2022.godine, donijeta je

O D L U K A

I

Utvrđuje se da su ispunjeni uslovi iz člana 38 Pravila doktorskih studija za doktoranda Nedu Bošković..

II

Predlaže se Odboru za doktorske studije sastav komisije za ocjenu doktorske disertacije:

1. Prof. dr Biljana Damjanović - Vratnica, redovni profesor Metalurško-tehnološkog fakulteta Univerziteta Crne Gore (naučna oblast:organska tehnologija, biotehnologija);
2. Prof. dr Nada Blagojević, redovni profesor Metalurško-tehnološkog fakulteta Univerziteta Crne Gore (naučna oblast: instrumentalne metode hemijske analize, analitička hemija, hemija životne sredine);
3. Prof. dr Dragana Milošević, vanredni profesor na PMF-u (naučna oblast: Ihtiologija-morfologija, sistematika i genetika riba);
4. Prof. dr Danijela Joksimović, viši naučni saradnik, Institut za biologiju mora Univerziteta Crne Gore (naučna oblast: hemija mora) i
5. Prof. dr Oliver Bajt, vanredni profesor Fakulteta za hemiju i hemijsku tehnologiju Univerziteta u Ljubljani (naučna oblast: hemija životne sredine)

III

Odluka se dostavlja Odboru za doktorske studije Univerziteta Crne Gore.

ZAPISNIK SAČINILA PREDSJEDAVAJUĆI VIJEĆA

Nina Rubežić, sekretar dekan, prof. dr Predrag Miranović